EkBass/fiwiki-20250220-pages-articles huggingface dataset:
Vuosaaren VPK

Vuosaaren vapaaehtoinen palokunta ry on vuonna 1996 perustettu vapaaehtoinen palokunta. Se toimii Helsingin kaupungin pelastuslaitoksen tukena kaupungin kanssa tehdyn palokuntasopimuksen mukaisesti. VPK teki sopimuksen pelastuslaitoksen kanssa vuonna 1999. Vuosaaren VPK irtisanoi sammutussopimuksensa 2009 ja solmi 2010 uuden sopimuksen, jossa se erikoistui pelkästään venetoimintaan. Vuonna 2019 sopimukseen lisättiin sammutusyksikkö HE641. Verrattuna valtaosaan helsinkiläisistä sopimuspalokunnista Vuosaaren VPK on erikoistunut merelliseen toimintaan. VPK:n osoite on Kaivonkatsojantie 14. Aseman numero on 64. ==Osastot== Vuosaaren VPK:lla on neljä osastoa: miehistöosasto, nuoriso-osasto, naisosasto ja turvallisuusviestintäosasto. Miehistöosasto Hälytystoimintaan pääsee mukaan palomiesharjoittelijaksi 16-vuotiaana ja varsinaiseen hälytystoimintaan 18-vuotiaana suoritettuaan kuntotestit ja vähintään sammutustyökurssin. Osasto operoi yksiköitä HE641 (sammutusyksikkö) ja RHE648 (vene). Nuoriso-osasto Nuoriso-osasto aloitti toimintansa vuonna 2006 ja jäi kahden vuoden tauolle vuonna 2008. Osastoon pääsevät mukaan 10–16-vuotiaat nuoret. Harjoitusiltoina harjoitellaan palomiestaitoja ja opitaan esimerkiksi ensiapua, alkusammutusta, pelastautumista ja hälyttämistä. Naisosasto Palokuntanaisilla on oma koulutusjärjestelmä. Siellä he voivat suorittaa naistoiminnalle tarkoitettuja kursseja. Palokunnan naisosasto kokoontuu joka perjantai. Naisosasto tukee VPK:n toimintaa varainkeruulla, tapahtumilla ja kanttiinin ylläpitämisellä. Turvallisuusviestintäosasto Osasto tarjoaa turvallisuuskoulutusta luentojen ja alkusammutusharjoituksien muodossa. ==Kalusto== ===Asemalla päivystävät yksiköt=== Yksikkötunnus Tyyppi R HE 641 Sammutusyksikkö R HE 647 Miehistönkuljetusyksikkö R HE 648 Vene ==Lähteet== * Vuosaaren VPK * Luokka:Helsingin sopimuspalokunnat Luokka:Vuosaari
Anne-Marie Pålsson

Anne-Marie Pålsson on ruotsalainen poliitikko ja ekonomisti. Hänen puolueensa on Maltillinen kokoomus. Hän oli valtiopäivien jäsen vuosina 2002-2010\. Hänet tunnetaan myös ns. pigdebattenin aloituksesta vuonna 1993.http://www.thelocal.se/20100916/29046 == Lähteet == Luokka:Maltillisen kokoomuksen poliitikot Luokka:Syntymävuosi puuttuu Luokka:Elävät henkilöt
Concrete Swine

Concrete Swine () on Riihimäellä vuonna 2010 perustettu yhtye, jossa soittaa pitkään eri yhtyeissä vaikuttaneita muusikoita. Yhtyeen laulaja Samu Brusila on aikaisemmin toiminut laulajana Widescreen Mode -nimisessä yhtyeessä ja bassokitaristi Samu Lahtinen vaikuttaa Saattue- ja Embassy of Silence -yhtyeissä. Yhtye yhdistää musiikissaan rockia, bluesia ja metallia. Kappaleet ovat raskaita, mutta samalla groovaavia. Yhtye on julkaissut kolme EP:tä. Debyytti Ural Express julkaistiin 2012 ja Brezhnev’s Cocktail 2013. Uusin EP, Siberia Jam 74, julkaistiin kesäkuussa 2015. Kaikki EP:t ovat syntyneet Suomi–Yhdysvallat-yhteistyönä. Kappaleet on äänitetty Suomessa ja miksattu sekä masteroitu Yhdysvalloissa. Ural Express miksauksesta vastasi Rick Greenwood (Legacy of Disorder, Bear Witness) Geneva Post Audio -studiolla Texasissa ja masteroinnin hoiti Maor Appelbaum (Sepultura, Halford, Yngwie Malmsteen, Adrenaline Mob, Cathedral) Los Angelesissa. Brezhnev’s Cocktail puolestaan miksattiin Paul Benton (Type O Negative, Carnivore) toimesta New Yorkissa Beak Owl Sound -studiolla. Myös toisen EP:n masteroinnista vastasi Maor Appelbaum. Kolmas EP on Brezhnev´s Cocktailin tavoin miksattu Paul Benton toimesta, masteroinnista on vastannut Collin Jordan (Ministry, Voivod, Stevie Ray Vaughan, Buddy Guy, Eyehategod) Boiler Roomilla Chicagossa. Kalifornialainen Dipsomaniac Records julkaisi kaksi ensimmäistä EP:tä digitaalisesti helmikuussa 2014. Siberia Jam 74 -EP:n ensimmäinen kappale "Darkness" julkaistiin 13. kesäkuuta 2015. == Jäsenet == * Samu Brusila – laulu (2010–) * Olli Numminen – kitara (2010–) * Samu Lahtinen – basso (2010–) * Jukka Penttinen – rummut (2010–) * Tomi Korpela – hammond (2015–) Ensimmäisellä EP:llä Ural Express vierailee myös Suomen kovimpiin bluesnimiin lukeutuva Ismo Haavisto. Haavisto soittaa kolmella kappaleella huuliharppua. EP:illä kuultavista hammondeista vastaa Tomi Korpela Vinum Sabbatumista. 28\. kesäkuuta 2015 julkaistiin uutinen, että EP:illä ja vuonna 2015 Riihimäki Rockin keikalla vieraillut Tomi Korpela on liittynyt Concrete Swinen jäseneksi. == Diskografia == EP:t * Ural Express (2012) # Concrete Swine 3:25 # Man To Lead 3:43 # Hot Air 4:13 # Save Yourself 4:19 * Brezhnev's Cocktail (2013) # Thin Line 2:45 # High Octane 3:04 # River 5:40 # DemoCrazy 4:11 * Siberia Jam 74 (2015) # Darkness 3:52 # Choices 3:07 # Destiny 5:06 # Liquid Bullet 3:35 == Lähteet == * Finland’s CONCRETE SWINE Streaming New Track “Darkness” Bravewords.com * CONCRETE SWINELTÄ uusi biisi linjoilla Imperiumi.net * CONCRETE SWINE To Reissue Two EPs Digitally Bravewords.com * CONCRETE SWINE Interview Begind The Veil * Interview: CONCRETE SWINE takes things as they are Brutalism ==Aiheesta muualla== * Concrete Swine Facebookissa * Concrete Swine Reverbnationissa * Concrete Swine YouTubessa * Concrete Swine MySpace-sivustolla Luokka:Suomalaiset yhtyeet Luokka:Suomalaiset metalliyhtyeet Luokka:Suomalaiset hard rock -yhtyeet Luokka:Suomalaiset rockyhtyeet
Eeva Vilkkumaa

Eeva Kristiina Vilkkumaa (s. 7. tammikuuta 1981 Helsinki) on suomalainen tekniikan tohtori ja Aalto-yliopiston apulaisprofessori. Aiemmin hän on toiminut muusikkona ja musiikkinäyttelijänä. ==Musiikkiura== Vilkkumaa harrasti tanssia ja laulua jo lapsuudessaan. Hän tanssii, laulaa sekä soittaa kitaraa ja pianoa. Hän on näytellyt Grease-musikaalissa ja Helsingin kaupunginteatterissa Tuhkimon pääosassa. Kesällä 2004 hän esiintyi Peacockin Saturday Night Feverin päätähtenä. Vilkkumaa on myös tanssinut balettia Kansallisoopperan balettikoulussa ja esiintynyt Carmenin ja Toscan lapsikuoroissa. ==Tieteellinen ura== Vuonna 2008 hän valmistui diplomi- insinööriksi. Vilkkumaa on tekniikan tohtori. Hän väitteli tohtoriksi 2014 ja väitöskirjan aihe oli Malliperusteisia päätösprosesseja agendan rakentamiseen ja hankerahoitukseen. Hänet on nimitetty apulaisprofessoriksi Aalto- yliopistoon. Vuonna 2020 Vilkkumaan tutkimusaiheita olivat epävarmuuksien mallintaminen, ryhmäpäätöksenteko ja monivaiheiset päätösprosessit. ==Perhe== Eeva Vilkkumaan vanhempi sisar on Maija Vilkkumaa. == Lähteet == Luokka:Suomalaiset muusikot Luokka:Suomalaiset näyttelijät Luokka:Suomalaiset insinöörit Luokka:Vuonna 1981 syntyneet Luokka:Elävät henkilöt
Hamza ibn-'Ali ibn-Ahmad

Hamza ibn-'Ali ibn-Ahmad (s. 985–k. vuoden 1021 jälkeen) oli yksi druusilaisuuden perustajista. Hänet tunnetaan myös nimellä az-Zuzani. Hamza ibn-'Ali saapui Egyptiin vuonna 1017, jota tuolloin hallitsi Fatimidien dynastiaan kuulunut kalifi Al-Hakim bi-Amr Allah. Al-Hakim oli kalifin ohella myös imaami ja Hamza ibn-'Ali alkoi saarnata tämän uskonnollisten näkemysten puolesta. Myöhemmin Al-Hakim julistautui uudestisyntyneeksi Jumalaksi ja Hamza ibn-'Alista tuli puolestaan hänen imaaminsa. Hamza ibn-'Ali vaikutti sittemmin Kairossa, jossa hän aloitti lähetyssaarnaustoiminnan uskonnon levittämiseksi. Hamza ibn-'Alin omien uskomusten mukaan hänen levittämässään uskonnossa oli kyse kokonaan uudesta uskonnosta, joka korvaisi perinteisen islamin uskon. Vuonna 1021 kalifi Al-Hakim kuitenkin katosi epäselvissä olosuhteissa ja druusilaisuutta alettiin vainota sen hävitessä Egyptistä lopulta kokonaan. Hamza itse piiloutui julkisuudesta ja väitti Al-Hakimin kadonneen vain koetellakseen seuraajiensa uskoa. Myöhemmin Hamzan uskonnolliset opetukset inspiroivat useita talonpoikaiskapinoita Syyriassa. ==Lähteet== Luokka:Druusit Luokka:Vuonna 985 syntyneet Luokka:1020-luvulla kuolleet
Changde

Changde (, pinyin: Chángdé Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 150 kilometriä maakunnan pääkaupunki Changshasta luoteeseen. Kaupungin väkiluku on 5,715 miljoonaa (2010) ja pinta-ala 18 189 neliökilometriä. Kaupunki rajoittuu pohjoisessa Yichangin ja Jingzhoun, idässä ja etelässä Yiyangin, lännessä Huaihuan ja Zhangjiajien prefektuuritason kaupunkeihin, sekä luoteeseen Enshin tujioiden ja miaojen autonomiseen prefektuuriin. Idässä Läntinen Dongtingjärvi erottaa kaupungin Yiyangista. Kolmannes Dontiangjärvestä kuuluu Changdeen. Piirikuntatasolla prefektuuri jakautuu kahteen piiriin, yhteen piirikuntatason kaupunkiin ja kuuteen piirikuntaan seuraavasti: ;Kaupunkipiirit (2) * Wuling * Dingcheng ;Piirikuntatason kaupunki (1) * Jinshi ;Piirikunnat (6) * Anxiang * Hanshou * Lixian * Linli * Taoyuan * Shimen Changden alkuna pidetään vuotta 227 eaa., jolloin nykyisen Wulingin piirikunnan itäpuolelle perustettiin kaupunki. Changde Walking Street.jpg|Changde, kävelykatua. Simalou on Liuye lake in Changde.jpg|Sima lou Wulingin kaupunkipiirissä. Fishermen on the Yuan river in Changde.jpg|Kalastaja Yuanjoella. The peach garden 1.jpg|Taohuayuanin maisema- alue Taoyuanin piirikunnassa. ==Lähteet== == Aiheesta muualla == *Changde City Information (erityisesti talouspainotus) (chinaknowledge.com) *China Postal Code: Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
Muhammad ibn Ismail al-Darazi

Muhammad ibn Ismail al-Darazi (k. 1019 tai 1020) oli ismailiittisaarnaaja ja mies jonka mukaan druusilaisuus myöhemmin nimettiin. Al-Darazi oli syntynyt Buharan kaupungissa nykyisessä Uzbekistanisa ja hän oli todennäköisesti ainakin osittain turkkilainen. Hänen uskotaan matkustaneen Egyptiin ismailiittisaarnajana vuosien 1017 ja 1018 välillä. Egyptissä hän pääsi Fatimidien dynastiaan kuuluneen kalifi Al-Hakim bi-Amr Allahin suosioon ja kehitti Hamza ibn-'Ali ibn-Ahmadin ohella uskonnollisen liikkeen, joka keskittyi Al-Hakimin pyhyyteen. Al-Darazin mukaan Aadamista lähtöisin oleva pyhä henki oli ajan saatossa kulkeutunut imaamista toiseen päätyen Al- Hakimiin. Al-Darazi julistaessa uutta uskonoppia Kairon päämoskeijassa häntä kuunnellut väkijoukko aloitti mellakan, jossa al-Darazi sai surmansa. Druusilaisuus on nimetty Al-Darazin mukaan, koska hänen uskonnolliset opetuksensa olivat tärkeässä asemassa, mutta druusilaisuuden järjestäytymistä uskonnoksi johti varsinaisesti Hamza ibn-'Ali. ==Lähteet== Luokka:Druusit Luokka:Syntymävuosi tuntematon Luokka:1000-luvulla kuolleet
SMS S63

SMS S63 oli Saksan keisarikunnan laivaston S49-luokan torpedovene. == Valmistus == Alus tilattiin Elbingistä Schichaulta ja sen köli laskettiin telakkanumerolla 953. Alus laskettiin vesille 27. toukokuuta 1916 ja se liitettiin laivastoon vielä saman vuoden lopulla 18. joulukuuta.Gröner, Erich s. 180 == Palvelus == Alus palveli vuoden 1917 Flanderissa. Alus poistettiin alusluettelosta 5. marraskuuta 1919 ja se luovutettiin Ranskalle Cherbourgissa. Alus luovutettiin 23. toukokuuta 1920 sotakorvauksena Italialle, joka liitti sen laivastoonsa nimellä RN Ardimentoso. Alus poistettiin alusluettelosta 4. helmikuuta 1939. == Lähteet == * * === Viitteet === Luokka:S49-luokan hävittäjät
İpek Soylu

İpek Soylu (s. 15. huhtikuuta 1996 Adana) on turkkilainen tennispelaaja. Parhaimmillaan hän on ollut kaksinpelissä WTA-listan sijalla 153 marraskuussa 2015 ja nelinpelissä sijalla 109 toukokuussa 2016. Hän on voittanut urallaan yhden WTA-turnauksen nelinpelissä. Fed Cupissa Soylu pelasi ensimmäisen kerran vuonna 2012. Hän voitti tyttöjen nelinpelin Yhdysvaltain avoimissa 2014. Huhtikuussa 2016 Soylu voitti Andreea Mitun kanssa Istanbulin WTA-turnauksen nelinpelin. == Lähteet == == Aiheesta muualla == *İpek Soylun kotisivut * * Luokka:Turkkilaiset tennispelaajat Luokka:Vuonna 1996 syntyneet Luokka:Elävät henkilöt
Uimahyppyjen Euroopan-mestaruuskilpailut 2015

Uimahyppyjen Euroopan-mestaruuskilpailut järjestettiin vuonna 2015 neljännen kerran itsenäisinä kilpailuina. Kilpailut käytiin Saksan Rostockissa 9.–14. kesäkuuta. Kilpailujen järjestäjänä toimi Euroopan uimaliitto LEN. == Mitalistit == Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 1 m ponnahduslauta Matthieu Rosset 433,80 Jevgeni Novoselov 396,05 Oleh Kolodi 391,10 3 m ponnahduslauta Matthieu Rosset 476,70 Jevgeni Kuznetsov 467,60 Ilja Zaharov 451,85 10 m kerroshypyt Martin Wolfram 575,30 Viktor Minibajev 541,70 Vadzim Kaptur 491,55 3 m ponnahduslaudan parikilpailu Jevgeni Kuznetsov Ilja Zaharov 462,96 Oleksandr Horškovozov Illja Kvaša 430,89 Stephan Feck Patrick Hausding 419,73 10 m kerroshyppyjen parikilpailu Patrick Hausding Sascha Klein 458,10 Roman Izmailov Viktor Minibajev 435,84 Maksym Dolhov Oleksandr Horškovozov 430,26 Naiset Naiset Naiset Naiset Naiset Naiset Naiset 1 m ponnahduslauta Tania Cagnotto 291,20 Nadežda Bažina 279,40 Olena Fedorova 275,40 3 m ponnahduslauta Tania Cagnotto 350,20 Kristina Ilinyh 334,15 Tina Punzel 330,90 10 m kerroshypyt Julija Prokoptšuk 327,50 Laura Marino 323,60 Noemi Batki 323,30 3 m ponnahduslaudan parikilpailu Tania Cagnotto Francesca Dallapè 313,08 Tina Punzel Nora Subschinski 302,70 Nadežda Bažina Kristina Ilinyh 298,50 10 m kerroshyppyjen parikilpailu Jekaterina Petuhova Julija Timošinina 319,20 Robyn Birch Georgia Ward 310,74 Villő Kormos Zsófia Reisinger 291,72 Sekajoukkueet Sekajoukkueet Sekajoukkueet Sekajoukkueet Sekajoukkueet Sekajoukkueet Sekajoukkueet Joukkuekilpailu Viktor Minibajev Nadežda Bažina 406,50 Patrick Hausding Maria Kurjo 399,15 Illja Kvaša Julija Prokoptšuk 383,50 == Mitalitaulukko == Isäntämaa 1 3 6 2 11 2 3 0 1 4 3 2 2 2 6 4 2 1 0 3 5 1 1 4 6 6 0 1 0 1 7 0 0 1 1 7 0 0 1 1 Yhteensä Yhteensä 11 11 11 33 == Lähteet == * Tulokset EM Rostock 2015. Viitattu 14.6.2015. * Mitalitaulukko EM Rostock 2015. Viitattu 14.6.2015. == Aiheesta muualla == * Kisojen virallinen sivusto Euroopan Luokka:Vuoden 2015 urheilu Luokka:Saksan uinti Luokka:Rostock
Samae Koskisen diskografia

Tämä artikkeli on suomalaisen laulaja-lauluntekijä Samae Koskisen diskografiasta. == Albumit == Nimi Julkaisutiedot Lista Myynti Albumilista Vol. 1 *Julkaistu: 2006 *Levy-yhtiö: Suomen Musiikki *Formaatti: CD / digitaalinen lataus 19 – Elossa *Julkaistu: 4. helmikuuta 2009 *Levy-yhtiö: Suomen Musiikki *Formaatti: CD / LP / digitaalinen lataus 11 – Kuuluuko, kuuntelen *Julkaistu: 16. maaliskuuta 2011 *Levy-yhtiö: Suomen Musiikki *Formaatti: CD / LP / digitaalinen lataus 31 – Hyvä päivä *Julkaistu: 22. maaliskuuta 2013 *Levy-yhtiö: The Fried Music *Formaatti: CD / LP / digitaalinen lataus 24 – Henkilökohtainen ennätys *Julkaistu: 4. syyskuuta 2015 *Levy-yhtiö: Johanna Kustannus *Formaatti: CD / LP / digitaalinen lataus 46 – Hillitön elämä *Julkaistu: 22. syyskuuta 2017 *Levy-yhtiö: Johanna Kustannus *Formaatti: CD / LP / digitaalinen lataus 38 – Maidstone * Julkaistu: 30. elokuuta 2019 * Levy-yhtiö: Johanna Kustannus * Formaatti: CD / LP / digitaalinen lataus 37 – Viima vie Julkaistu: 2. syyskuuta 2022 Levy- yhtiö: Suomen Musiikki – – Mä näin unta että kaikki meni hyvin Julkaistu: 26. huhtikuuta 2024 Levy-yhtiö: Suomen Musiikki 32 – == Singlet == Vuosi Single Latauslista Singlelista Radiolista Albumi 2006 ”Hän asuu näillä kulmilla” – 12 – Vol. 1 ”Pakoon” – – – 2008 ”Hevonen” – – – Elossa ”5 + 2” – – – 2009 ”Perjantai” – – – 2011 ”En anna periks” – – – Kuuluuko, kuuntelen ”Eväsretki” – – – 2012 ”Läski mulkku” – – – Hyvä päivä 2013 ”Spoon River” – – 7 ”Hyvä päivä” – – – 2014 ”Perilliset” – – 89 2015 ”Keltaista” – – 29 Henkilökohtainen ennätys ”Sinä” – – 22 2016 ”Kiitos naisista” – – 72 2017 ”Jonnet ei muista” – – 72 Hillitön elämä ”Aurinko, ystävä ja kaljaa” – – 42 ”Hillitön elämä” – – 46 2018 ”Sunnuntaiaamu” – – 78 ”Kaikki on perseestä (paitsi sä)” – – – ”Hyvää joulua” – – – Anna laulu lahjaksi 2019 ”Kukaan meistä ei oo täällä liian pitkään” – – – Maidstone ”Häirikkö” – – – Tähdet, tähdet ”Surun pyyhit silmistäni” – – – ”Pilke silmäkulmassa” – – – ”Mummu” – – – Maidstone ”Tää on se hetki” – – – ”Läpi routaisen maan” – – – 2021 ”Suudellaan” – – – 2022 ”Mitä me muistamme” – – 90 Viima vie "Kaks viikkoa lomaa" – – – 2023 "Ihana pitkä suvi" – – – 2024 "Nyt on normaalia olla natsi" – – – Mä näin unta että kaikki meni hyvin "Me otetaan ne sulta pois" – – – "Seppo" – – – "Laulu kaikille meille" – – – == Musiikkivideot == * Hän asuu näillä kulmilla (2006 – ohj. Finn Andersson) * En anna periks (2011 – ohj. Ivo Corda) * Eväsretki (2011 – ohj. Ivo Corda) * Nuorelle miehelle (2011 – ohj. Kalle Taivainen) * Hän, jolla on kaikki (2011 – ohj. Kalle Taivainen) * Spoon River (2013 – ohj. Miika Soini) * Hyvä päivä (2013 – ohj. Sami Joensuu) * Perilliset (2014 – ohj. Ezra Gould) * Sinä (2016 – ohj. Tommi Pietiläinen) * Aurinko, ystävä ja kalja (2018) * Hillitön elämä (2018) * Tää on se hetki (2019) * Läpi routaisen maa (2019) * Suudellaan (2021) * Nyt on normaalia olla natsi (2024) == Lähteet == Luokka:Diskografiat
Oksatsoli

Oksatsoli (C3H3NO) on aromaattinen ja heterosyklinen orgaaninen yhdiste. Yhdisteellä ei puhtaana ole juurikaan käyttöä, mutta useita sen johdannaisia käytetään muun muassa lääkkeinä. Oksatsoli on isoksatsolin isomeeri. ==Ominaisuudet== Oksatsoli on huoneenlämpötilassa väritöntä nestemäistä ainetta, jolla on pyridiinin kaltainen haju. Oksatsoli liukenee erittäin hyvin veteen ja useisiin orgaanisiin liuottimiin. Se on hyvin heikosti emäksinen yhdiste. Vaikka oksatsoli onkin aromaattinen yhdiste, se ei reagoi helposti elektrofiilisella aromaattisella substituutiolla. Tämä johtuu siitä, että pyridiinin tavoin oksatsolirengas on suhteellisen elektroniköyhä eikä siten kovin nukleofiilinen. Mikäli elektrofiilinen aromaattinen substituutio tapahtuu, tapahtuu se 5-asemassa olevaan hiiliatomiin. Oksatsoli pystyy reagoimaan dieenien tavoin Diels–Alder-reaktiolla dienofiilien kuten alkyynien kanssa. Hapettimet hajottavat helposti oksatsolirenkaan. ==Synteesi== Oksatsolia voidaan valmistaa Bredereckin ja Bangertin kehittämällä dietyyli-α- ketosukkinaatin ja formamidin välisellä reaktiolla suolahapon läsnä ollessa. Tässä reaktiossa muodostuu dietyylioksatsoli-4,5-dikarboksylaattia, joka voidaan hydrolysoida ja dekarboksyloida oksatsoliksi. ==Lähteet== Luokka:Atsolit
Tukholman maraton

Tukholman maraton (, ) on vuosittain Tukholmassa juostava maratonkilpailu. Vuodesta 1979 lähtien järjestetty kilpailu juostaan tavallisesti touko–kesäkuussa. ==Voittajat== thumb|Juoksijoita Djurgårdenin sillalla, 2007. ===Miehet=== Vuosi Voittaja Maa Aika (h.m.s) 1979 Jukka Toivola 2.17.35 1980 Jeff Wells 2.15.49 1981 Bill Rodgers 2.13.26 1982 Kjell-Erik Ståhl – Hässleholms AIS 2.19.20 1983 Hugh Jones 2.11.37 1984 Agapius Masong 2.13.47 1985 Tommy Persson – Heleneholms IF 2.17.18 1986 Kjell-Erik Ståhl – Enhörna IF 2.12.33 1987 Kevin Forster 2.13.52 1988 Suleiman Nyambui 2.14.26 1989 Dave Clarke 2.13.34 1990 Simon Naali 2.13.04 1991 Åke Eriksson – Hässelby SK 2.12.38 1992 Hugh Jones 2.15.58 1993 Daniel Mbuli 2.16.30 1994 Tesfaye Bekele 2.14.06 1995 Åke Eriksson – Hässelby SK 2.14.29 1996 Tesfaye Bekele align=left 2.15.05 1997 Benson Masya 2.17.22 1998 Martin Ojuko 2.16.12 1999 Alfred Shemweta – Flemingsbergs SK 2.14.52 2000 Alfred Shemweta – Flemingsbergs SK 2.18.49 2001 Anders Szalkai – Spårvägens FK 2.18.17 2002 Mytahar Echchadi 2.18.20 2003 Josphat Chemjor 2.18.14 2004 Joseph Riri 2.16.12 2005 Kasirayi Sita 2.13.28 2006 Philipp Bandawe 2.17.01 2007 Philipp Bandawe 2.20.56 2008 Willy Korir 2.16.03 2009 Paul Kogo 2.15.34 2010 Joseph Lagat 2.12.48 2011 Shume Gerbaba 2.14.07 2012 Methkal Abu Drais 2.19.16 2013 Shume Gerbaba 2.16.13 2014 Benjamin Bitok 2.13.21 2015 Yekeber Bayabel 2.18.22 2016 Stanley Koech 2.10.58 2017 Abrha Milaw 2.11.36 ===Naiset=== Vuosi Voittaja Maa Aika (h.m.s) 1979 Heide Brenner 2.47.06 1980 Ingrid Kristiansen 2.38.45 1981 Ingrid Kristiansen 2.41.34 1982 Ingrid Kristiansen 2.34.26 1983 Tuulikki Räisänen – Enhörna IF 2.36.58 1984 Ria Van Landeghem 2.34.13 1985 Jeanette Nordgren – IK Vikingen 2.36.43 1986 Evy Palm – Mölndals AIK 2.34.42 1987 Evy Palm – Mölndals AIK 2.35.14 1988 Grete Waitz 2.28.24 1989 Evy Palm – Mölndals AIK 2.33.26 1990 Midde Hamrin – Mölndals AIK 2.37.07 1991 Midde Hamrin – Mölndals AIK 2.36.15 1992 Linda Milo 2.39.10 1993 Grete Kirkeberg 2.37.58 1994 Irina Sklarenko 2.40.34 1995 Ingmarie Nilsson – Ullevi Friidrott 2.33.03 1996 Grete Kirkeberg 2.36.40 1997 Anita Håkenstad 2.33.26 1998 Grete Kirkeberg 2.37.39 1999 Marie Söderström-Lundberg – Hässelby SK 2.36.55 2000 Marie Söderström-Lundberg – Hässelby SK 2.37.57 2001 Esther Kiplagat 2.29.55 2002 Lena Gavelin – BIF Jamtrennarna 2.33.48 2003 Marie Söderström-Lundberg – Hässelby SK 2.35.07 2004 Rita Jeptoo 2.35.14 2005 Tina María Ramos 2.41.31 2006 Anna Rahm – Rånäs 2.36.35 2007 Kirsten Otterbu 2.37.02 2008 Isabellah Andersson – Hässelby SK 2.34.14 2009 Isabellah Andersson – Hässelby SK 2.33.52 2010 Isabellah Andersson – Hässelby SK 2.31.35 2011 Isabellah Andersson – Hässelby SK 2.37.28 2012 Derebe Godana align=left 2.40.19 2013 Isabellah Andersson – Hässelby SK 2.33.49 2014 Isabellah Andersson – Hässelby SK 2.32.28 2015 Isabellah Andersson – Hässelby SK 2.34.14 2016 Jane Onyangi 2.31.45 2017 Konjit Tilahun 2.35.45 ==Aiheesta muualla== * Tukholman maratonin verkkosivusto Luokka:Ruotsin yleisurheilukilpailut Luokka:Tukholman urheilutapahtumat Luokka:Maratonit
Buraq

thumb|Muhammedin ratsu Buraq (1910) Buraq (, al-Burāq) on islamilaisessa perimätiedossa esiintyvä ihmiskasvoinen ratsu, jolla profeetta Muhammed matkusti yöllä Mekasta Jerusalemiin Ibn Hishamin 800-luvulla kirjoittaman elämäkerran mukaan.Ibn Hisham, 1999, s. 129–Ibn Ishaq, 1955, s. 181–187 Samanlainen olento esiintyy persialaisessa tarinaperinteessä. Buraqia on kuvailtu valkoiseksi eläimeksi, joka on puoliksi muuli, puoliksi aasi, ja jolla on siivet sen ruumiin molemmin puolin. Joissain perinteissä sitä kuvaillaan ratsuksi, jolla oli naisen pää ja riikinkukon pyrstö. Monissa indoeurooppalaisissa kielissä, joihin myös persia kuuluu, sanan "buraq" vastineet (lat. burricus, it. bricco etc.) tarkoittavat aasia, muulia tai pientä hevosta. Buraq esiintyy Ibn Hishamin tarinassa Muhammedin yömatkasta, jossa Muhammed ratsasti yöllä Mekasta Jerusalemiin ja takaisin. Jerusalemissa Muhammed tapasi profeettoja ja kiipesi Jaakobin tapaan tikapuita pitkin taivaaseen, jossa hän tinki Jumalan kanssa muslimien päivittäisten rukousten määrän viiteen, kun taas Jumalan alkuperäinen vaatimus oli viisikymmentä. Buraq on myös nimi, jonka muslimit antoivat 1800-luvulla Temppelivuoren länsimuurille, koska Buraq oli pantu tarinan mukaan juuri sinne liekaan. Tämä perimätieto nousi esiin siinä vaiheessa, kun juutalaisia alkoi muuttaa runsain määrin Jerusalemiin, ja muurin kävijämäärät lisääntyivät. Sitä ennen Buraqin kiinnityspaikkojen kerrottiin sijainneen muualla. == Katso myös == * Muhammedin historiallisuus *Profeetta Muhammedin taivasmatka == Lähteet == * * ===Lähteet=== Luokka:Islamilainen mytologia Luokka:Taruolennot
Etyylibutyraatti

Etyylibutyraatti kuuluu butyraattien aineryhmään ja se on huoneenlämmössä olomuodoltaan neste. Etyylibutyraatin haju muistuttaa ananaksen tuoksua. Yhdisteestä käytetään myös nimiä etyylibutanoaatti ja voihapon etyyliesteri. Etyylibutyraatin kemiallinen kaava on C6H12O2 ja moolimassa 116,16 g/mol, tiheys 0,879 g/cm3, sulamispiste -93,3 °C, kiehumispiste 121,3 °C, leimahduspiste 26 °C, itsesyttymislämpötila 463 °C, taitekerroin 1,4 (20 °C) ja CAS-numero 105-54-4. Se on veteen niukkaliukoinen, mutta liukenee propyleeniglykoliin, petroliin, etanoliin ja eetteriin. Etyylibutyraattia käytetään esimerkiksi ananasöljyssä. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Lähteet == == Aiheesta muualla == * *PubChem: Ethyl butyrate *Human Metabolome Database (HMDB): Ethyl butyrate *Yeast Metabolome Database (YMDB): Ethyl butanoate *ChenBlink: Ethyl butyrate *Pherobase: Floral Compound - ethyl butyrate *Pherobase: Semiochemical - ethyl butyrate *Dr. Duke's Phytochemical and Ethnobotanical Databases: Ethyl-butyrate Luokka:Esterit
Amber Valletta

Amber Evangeline Valletta (s. 9. helmikuuta 1974 Phoenix, Arizona) on yhdysvaltalainen näyttelijä, malli ja juontaja. Valletta oli 1990-luvun supermalleja. Hän aloitti mallinuransa 15-vuotiaana ja toimi mainoskasvona useille kuuluisille muotimerkeille, kuten Calvin Klein, Louis Vuitton, Versace, Prada ja Chanel. Vuosina 1995–1996 Valletta juonsi Music Television -kanavan ohjelmaa nimeltä House of Style. Valletta aloitti näyttelijänuransa 2000-luvun alussa. Hän teki pienet sivuroolit elokuvissa Asuntoloukku (2003) ja Kasvukipuja (2004). Hänen merkittävimpänä suorituksenaan voidaan pitää sivuroolia vuoden 2005 elokuvassa Hitch – Lemmentohtori. Valletta näytteli naispääosat elokuvissa Transporter 2 (2005) ja The Spy Next Door (2010). Valletta tunnetaan myös televisiosarjasta Kosto, jossa hän on näytellyt Lydia Davisia. Hän tekee edelleen mallintöitä ja on ollut mm. Voguen kannessa. Valletta oli naimisissa Chip McCaw'n kanssa 2003–2015 ja heillä on yksi poika. Heinäkuussa 2014 Valletta puhui avoimesti taistelustaan alkoholi- ja huumeriippuvuutta vastaan.Elle Viitattu 14.6.2015 ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 Salaisuus pinnan alla What Lies Beneath Madison Elizabeth Frank 2000 Family Man – perhe on paras The Family Man Paula 2001 Parfyymi Perfume Blair 2001 Max Keeble – Kosto elää Max Keeble's Big Move neiti Dingman 2003 Asuntoloukku Duplex Celine 2004 Kasvukipuja Raising Helen Martina 2005 Hitch – Lemmentohtori Hitch Allegra Cole 2005 Transporter 2 Transporter 2 Audrey Billings 2006 Pomon päiväkirja Man About Town Brynn Lilly 2006 Viimeinen kerta The Last Time Belisa 2007 Dead Silence Dead Silence Ella 2007 Paha aavistus Premonition Claire 2007 My Sexiest Year My Sexiest Year Marina 2008 Days of Wrath Days of Wrath Jane Summers 2009 Gamer Gamer Angie 2010 The Spy Next Door The Spy Next Door Gillian 2011 Girl Walks into a Bar Girl Walks into a Bar Camilla ==Lähteet== ==Aiheesta muualla== * Luokka:Yhdysvaltalaiset mallit Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1974 syntyneet Luokka:Elävät henkilöt
Geometrinen todennäköisyys

Geometrinen todennäköisyys on todennäköisyyslaskennassa tapa havainnollistaa jatkuvia alkeistapauksia tai satunnaismuuttujia esittämällä ne yksi- tai useampiulotteisina kuvioina. Kuviot muodostaneet pisteet tulkitaan alkeistapauksiksi, jotka ovat klassisen todennäköisyyslaskennan tapaan symmetrisiä eli keskenään yhtä yleisiä tapauksia. Vertaamalla kuvion osien mittoja voidaan laskea niitä vastaavien tapahtumien todennäköisyyksiä. Geometrista todennäköisyyslaskentaa pidetäänkin klassisen todennäköisyyslaskennan yleistyksenä. == Reunaehdot == Geometrista todennäköisyyslaskentaa voidaan soveltaa tilanteisiin, jossa kaikki perusjoukon \Omega pisteet muodostavat geometrisen kuvion ja tapahtuman A pisteet sen osakuvion. Todennäköisyyden suuruus ei saa riippua osakuvion sijainnista ja muodosta vaan ainoastaan sen mitoista. Lukuvälien perusjoukkoja voidaan esittää lukusuoralla tai janalla. Myös tasokuviot ja tilavuuskappaleet voivat esittää perusjoukkoja, joista erotetaan osajoukkojen alueita. Perusjoukon koko m(\Omega) saadaan pituuksista, aloista ja tilavuuksista, samoin tapahtumia edustavien osajoukkojen koko m(A).. Funktiolla m(x) ilmaistaan geometrisen kuvion koko (pituus, ala tai tilavuus eli mitta). == Määritelmä == Oletetaan aluksi, että satunnaisilmiö voi valita minkä tahansa perusjoukkoa \Omega esittävän kuvion pisteistä yhtä todennäköisesti. Tapahtumat ovat perusjoukon osajoukkona kuvion osakuvio. Geometrisessä todennäköisyyslaskennassa oletetaan, että osakuvion A piste valitaan todennäköisyydellä :P(A)=\frac{m(A)}{m(\Omega)}. == Esimerkkejä == Yllä olevan ympyrän sisältä sattumanvaraisesti valitun pisteen osuminen keskustan alueelle riippuu ainoastaan ympyräalueiden pinta-aloista. Suuremman ympyrän säde on 4 senttimetriä ja pienemmän ympyrän säde 2 senttimetriä. Ympyrän pinta-ala lasketaan A=\pi r^2, joten suuren ympyrän koko on A_{iso}=\pi 4^2=16\pi ja pienen A_{pieni}=\pi 2^2=4\pi. Silloin kysytty todennäköisyys on :P(\text{osuu keskelle})=\frac{A_{pieni}}{A_{iso}}=\frac{4\pi}{16\pi}=\frac{1}{4}=0,25. Sykkyrässä olevan metrin pituisen narun katkaiseminen saksilla voidaan muuttaa geometriseksi tehtävksi olettamalla katkaisukohdan valikoituvan sattumanvaraisesti. Naru voidaan aluksi ajatella olevan suoraksi ojennettuna lukusuoralla, jolloin se asettuu lukuvälille [0,1]. Kun naru katkaistaan valitusta kohdasta a, saadaan kaksi narun pätkää. Lukusuoralla nämä vastaavat välejä [0,a] ja (a,1], joiden pituudet ovat a ja 1-a. Todennäköisyyslaskut voidaan pelkistää luettelemalla suotuisat luvun a arvot välien yhteispituuksina ja vertaamalla niitä narun kokonaispituuteen (joka on yksi). Buffonin neula on ongelma, jossa lautalattialle heitetään neula tai tulitikku. Millä todennäköisyydellä neula osuu lattian raon kohdalle? Ongelma voidaan pelkistää kahden parametrin ongelmaksi: tikun keskikohdan ja tikun asentoon lattiarakoihin nähden. == Lähteet == Luokka:Todennäköisyyslaskenta
Tanya

Tanya voi tarkoittaa: *Tanya, etunimi, nimen Tanja englanninkielinen vastine *Tanya eli Lara Saint Paul (1945–2018), italialainen laulaja *Tanya, vuoden 1995 hurrikaani Atlantin valtamerellä *Tanya, hahmo Mortal Kombat -videopelisarjassa
Koripallon naisten Euroopan-mestaruuskilpailut 1980

Vuoden 1980 koripallon naisten Euroopan-mestaruuskilpailut pelattiin Jugoslaviassa 19.–28. syyskuuta. Kisoihin osallistui 14 maata. Mestaruuden voitti Neuvostoliitto, hopeaa saavutti Puola ja pronssia Jugoslavia. Turnauksen korikuningatar oli Jugoslavian Zorica Ðurković.archive.fiba.com == Sijoitukset == # # # # # # # # # # # # # # == Lähteet == * 1980 European Championship for Women archive.fiba.com * Women Basketball European Championship 1980 Yugoslavia todor66.com === Viitteet === Luokka:Koripallon Euroopan-mestaruuskilpailut Luokka:Vuoden 1980 koripallo Naisten Euroopan- mestaruuskilpailut 1980
Koripallon naisten Euroopan-mestaruuskilpailut 1981

Vuoden 1981 koripallon naisten Euroopan-mestaruuskilpailut pelattiin Italiassa 13.–20. syyskuuta. Kisoihin osallistui 12 maata. Mestaruuden voitti Neuvostoliitto, hopeaa saavutti Puola ja pronssia Tšekkoslovakia. Turnauksen korikuningatar oli Suomen Lea Hakala.archive.fiba.com == Sijoitukset == # # # # # # # # # # # # == Lähteet == * 1981 European Championship for Women archive.fiba.com * Women Basketball European Championship 1981 Ancona, Senigallia (ITA) todor66.com === Viitteet === Luokka:Koripallon Euroopan- mestaruuskilpailut Euroopan-mestaruuskilpailut naisten Naisten Euroopan- mestaruuskilpailut 1981
Koripallon naisten Euroopan-mestaruuskilpailut 1987

Vuoden 1987 koripallon naisten Euroopan-mestaruuskilpailut pelattiin Espanjassa 4.–11. syyskuuta. Kisoihin osallistui 12 maata. Mestaruuden voitti Neuvostoliitto, hopeaa saavutti Jugoslavia ja pronssia Unkari. Turnauksen korikuningatar oli Unkarin Ágnes Németh.archive.fiba.com == Sijoitukset == # # # # # # # # # # # # == Lähteet == * 1987 European Championship for Women archive.fiba.com * Women Basketball European Championship 1987 Spain todor66.com === Viitteet === Luokka:Koripallon Euroopan-mestaruuskilpailut Luokka:Vuoden 1987 koripallo Luokka:Espanjan koripallo
Pedro Madruga

Pedro Álvarez de Soutomaior joka tunnettiin mimellä Pedro Madruga (noin 1430 - 1486) oli galicialainen kreivi. Hän kasvatti valtaansa ja omaisuuttaan Kastilian heikon kuninkaan Henrik IVn valtakaudella (1455-1474). Suvulle kuului alkujaan Soutomaiorin linna tiluksineen, mutta Pedro sai joukon muitakin linnoituksia ja kartanoita Ulla- ja Minho-jokien välisltä alueelta Galician lounaisosassa. Samalla hän sai kahdenkymmenen seurakunnan verotusoikeuden. Vuonna 1467 kuningas myönsi hänelle oikeuden hallita Pontevedran, Vigon ja Redondelan kaupunkeja. Galician suuren Irmandiños-sodan alussa Madruga pakeni monien muiden aatelismiesten tavoin Portugaliin. Siellä hän kokosi aatelisten joukot, ja he ryhtyivät vastahyökkäykseen Irmandiños- joukkoja vastaan. Aateliset valtasivat maansa takaisin, mutta aateliston yhteenliittymä jäi lyhytikäiseksi. Pakolaisuutensa aikana Pedro meni naimisiin Teresa de Táboan kanssa. Avioliitto lujitti hänen siteitään Portugaliin. Vuosien varrella heille syntyi seitsemän lasta, Álvaro, Fernando, Cristóbal, Diego, Alfonso, Mayor ja Constanza. Henrik IV:n kuoltua Kastilian valtaistuinta tavoittelivat hänen sisarensa Isabella ja tyttärensä Johanna. Pedro Madruga oli voimakkaasti Johannan puolella, joka meni naimisiin Portugalin kuninkaan Alfonso Vn kanssa. Johannan puoli jäi valtataistelussa häviölle ja Madruga joutui kahdeksi vuodeksi vankilaan. Isabella Katolilainen ja Ferdinand Katolilainen tukivat Madrugan poikaa Alvaroa, ja Pedro Mardugan ollessa Portugalissa hänen poikansa otti Soutomaiorin suvun tilukset haltuunsa. Alvarosta tuli uudentyyppinen kuninkaalle kuuliainen kreivi. Mitä Pedro Mardugalle tapahtui vuonna 1486, on epäselvää. Galiciassa on elätelty teorioita, että Pedro Madruga olisi vaihtanut nimeään ja tullut tunnetuksi nimellä Kristoffer Kolumbus. == Lähteet == Luokka:Espanjalaiset aateliset Luokka:Galicialaiset henkilöt Luokka:1430-luvulla syntyneet Luokka:1480-luvulla kuolleet
Koripallon Euroopan-mestaruuskilpailut 1953

Vuoden 1953 koripallon Euroopan-mestaruuskilpailut pelattiin Neuvostoliitossa 23. toukokuuta –4. kesäkuuta. Kisoihin osallistui 17 maata. Mestaruuden voitti Neuvostoliitto, hopeaa saavutti Unkari ja pronssia Ranska. Turnauksen arvokkain pelaaja oli Neuvostoliiton Anatoli Konev ja korikuningas Libanonin Ahmed Idilibi.archive.fiba.com == Sijoitukset == # # # # # # # # # # # # # # # # # == Lähteet == * 1953 European Championship for Men archive.fiba.com * Men Basketball European Championship 1953 Moscow (URS) todor66.com === Viitteet === Luokka:Koripallon Euroopan-mestaruuskilpailut Luokka:Vuoden 1953 koripallo Luokka:Neuvostoliiton koripallo Luokka:Moskovan urheilu
Koripallon Euroopan-mestaruuskilpailut 1957

Vuoden 1957 koripallon Euroopan-mestaruuskilpailut pelattiin Bulgariassa 20.–30. kesäkuuta. Kisoihin osallistui 16 maata. Mestaruuden voitti Neuvostoliitto, hopeaa, historiansa ensimmäisen EM-mitalin, saavutti Bulgaria ja pronssia Tšekkoslovakia. Turnauksen arvokkain pelaaja oli Tšekkoslovakian Jiří Baumruk ja korikuningas Belgian Eddy Terrace.Linguasport.com == Sijoitukset == # # # # # # # # # # # # # # # # == Mitalistit == Kultaa Hopeaa Pronssia * * * Viktor Zubkov Valdis Muižnieks Maigonis Valdmanis Guram Minašvili Juri Ozerov Mihail Semjonov Arkadi Botškаrjov Stasys Stonkus Vladimir Torban Algirdas Lauritėnas Mart Laga Mihail Studenetski * * * Päävalmentaja: Stepan Spandarjan * * * Mihail Semov Vladimir Gantšev Ilija Mirtšev Viktor Radev Georgi Kănev Petko Lazarov Georgi Panov Konstantin Totev Tsvjatko Bartšovski Ljubomir Panov Metodi Tomovski Atanas Atanasov * * * Päävalmentaja: Ljudmil Katerinski * * * Jiří Baumruk Zdeněk Bobrovský Miroslav Škeřík Jaroslav Šíp Dušan Lukášik Zdeněk Rylich Jaroslav Tetiva Luboš Kolář Milan Merkl Jiří Tetiva Jaroslav Chocholáč Nikolaj Ordnung * * * Päävalmentaja: Gustáv Hermann == Lähteet == * X European Championship (Sofija 1957) linguasport.com * Men Basketball European Championship 1957 Sofia (BUL) todor66.com === Viitteet === == Aiheesta muualla == * 1957 European Championship for Men FIBA Archive Luokka:Koripallon Euroopan- mestaruuskilpailut Luokka:Vuoden 1957 koripallo Luokka:Bulgarian koripallo Luokka:Sofian urheilu
Koripallon Euroopan-mestaruuskilpailut 1959

Vuoden 1959 koripallon Euroopan-mestaruuskilpailut pelattiin Istanbulissa, Turkissa 21.–31. toukokuuta. Kisoihin osallistui 17 maata. Mestaruuden voitti Neuvostoliitto, hopeaa saavutti Tšekkoslovakia ja pronssia Ranska. Turnauksen arvokkain pelaaja oli Neuvostoliiton Viktor Zubkov ja korikuningas Jugoslavian Radivoj Korać.Linguasport.com == Sijoitukset == # # # # # # # # # # # # # # # # # == Mitalistit == Kultaa Hopeaa Pronssia * * * Valdis Muižnieks Maigonis Valdmanis Vladimir Torban Guram Minašvili Viktor Zubkov Arkadi Botškаrjov Jānis Krūmiņš Mihail Semjonov Juri Kornejev Gennadi Volnov Aleksandr Petrov Mihail Studenetski * * * Päävalmentaja: Stepan Spandarjan * * * Jaroslav Tetiva Jaroslav Křivý Miroslav Škeřík Boris Lukášik Dušan Lukášik František Konvička Jiří Šťastný Zdeněk Rylich Jiří Baumruk Bohumil Tomášek Jaroslav Šíp Bohuslav Rylich * * * Päävalmentaja: Gustáv Hermann * * * Maxime Dorigo André Chavet Robert Monclar Christian Baltzer Lucien Sedat Henri Villecourt Jérôme Christ Henri Grange Bernard Mayeur Michel Rat Philippe Baillet Jean-Claude Lefèbvre * * * Päävalmentaja: André Buffière == Lähteet == * XI European Championship (İstanbul 1959) linguasport.com * Men Basketball European Championship 1959 Istanbul (TUR) todor66.com === Viitteet === == Aiheesta muualla == * 1959 European Championship for Men FIBA Archive Luokka:Koripallon Euroopan- mestaruuskilpailut Luokka:Vuoden 1959 koripallo Luokka:Istanbulin urheilutapahtumat
Jabal al-Duruz

Jabal al-Duruz () kirjoitettu joskus myös muodossa Jebel el-Druz) on tulivuori Etelä-Syyriassa As-Suwaydan maakunnassa. Korkeutta vuorella on noin 1 803 metriä. Vuoren arabiankielinen nimi tarkoittaa druusien vuorta ja alue onkin pääosin heidän asuttamaansa. Vuoren lähistöllä on noin 120 druusien kylää. Druusit alkoivat asuttaa vuoren aluetta 1600-luvulla ja lisää druusisiirtolaisia tuli 1700- ja 1800-luvuilla pakolaisina sodankäynnin takia. Vuonna 1937 Jordaniassa pidetyn druusien kokouksen jälkeen osa arabinationalismia kannattavista druuseista päätti alkaa kutsua vuorta nimellä Jabal al-‘Arab. ==Lähteet== Luokka:Aasian tulivuoret Luokka:Syyrian vuoret Luokka:Druusit Luokka:As-Suwaydan maakunta
Darin Morgan

Darin Morgan on yhdysvaltalainen käsikirjoittaja ja tuottaja. Hänet tunnetaan parhaiten työstään science fiction draamasarjan Salaiset kansiot parissa. Vaikka Morgan käsikirjoitti sarjaan vain muutaman jakson, hänen vaikutuksensa sarjaan oli merkittävä. Hän on ohjaaja-käsikirjoittaja Glen Morganin nuorempi veli. Morgan voitti Primetime Emmy -palkinnon parhaasta käsikirjoituksesta draamasarjassa vuonna 1996 jaksosta ”Clyde Bruckman’s Final Repose”. ==Lähteet== ==Aiheesta muualla== * Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotuottajat Luokka:Primetime Emmy -palkinnon saajat
Ywe Jalander

Ywe Adolf Jalander (2. helmikuuta 1934 Helsinki – 14. maaliskuuta 2006 Helsinki) oli suomalainen elokuvaohjaaja ja kriitikko. Jalander pääsi ylioppilaaksi 1951. Hän opiskeli estetiikkaa ja nykykansojen kirjallisuutta Helsingin yliopistossa sekä valmistui diplomiekonomiksi 1955 Svenska handelshögskolanista. Hän opiskeli vielä 1960–1962 Moskovassa Yleisliittolaisen valtion elokuvainstituutin näytelmäelokuvaohjaajalinjalla, jossa hänen opettajanaan oli elokuvaohjaaja Mihail Romm. Jalander aloitti elokuvakriitikkona jo 1950-luvun alussa ja kirjoitti elokuva-arvosteluja vuodesta 1980 alkaen Suomen Kuvalehteen. Hän ohjasi itse viisikymmentä dokumenttielokuvaa ja reportaasiohjelmaa sekä kolme näytelmäelokuvaa. Jalander ohjasi muun muassa 1987 valmistuneen arkkitehti Alvar Aallosta kertoneen dokumenttielokuvan Alvar Aalto – tekniken och människan jonka tuottivat Yleisradio, BBC-Wales ja newyorkilainen WNYC. Hän teki dokumentit myös Raili ja Reima Pietilästä (Irti laatikoista, 2004), Lars Sonckista (Graniitin ja hirren mestari, 1982) ja Marimekon tekstiilisuunnittelijasta Fujiwo Ishimotosta (Haapa ja bambu, 1997). Jalander toimi Taideteollisen korkeakoulun elokuvataiteen laitoksella elokuvataiteen apulaisprofessorina 1991–1998. Hän oli valtion elokuvataidetoimikunnan puheenjohtaja ja taiteen keskustoimikunnan jäsen vuosina 1991–1994 sekä Suomen Elokuva-arkiston ensimmäinen toiminnanjohtaja 1957–1958. Hän toimi pitkään Anjalankosken elokuvapalkinnon päävalitsijana. Ywe Jalanderin muistokirjoitus Helsingin Sanomissa. Elokuvaohjaaja Ywe Jalander on poissa. Yle Uutiset 14.3.2006. Ywe Jalander. == Lähteet == Luokka:Suomalaiset elokuvakriitikot Luokka:Suomalaiset elokuvaohjaajat Luokka:Vuonna 1934 syntyneet Luokka:Vuonna 2006 kuolleet
Roni Syrjälä

Roni Syrjälä (s. 28. maaliskuuta 1995 Riihimäki) on suomalainen käsipalloilija, joka edustaa SM-liigassa pelaavaa Riihimäen Cocksia. Pelipaikaltaan Syrjälä on oikea laitahyökkääjä. Syrjälä on edustanut kotikaupunkinsa Riihimäen Cocksia vuodesta 2013 alkaen ja on saavuttanut seuran kanssa kahdeksan Suomen mestaruutta (2013, 2014, 2015, 2016, 2017. 2018, 2019, 2021), kahdesti Suomen cupin (2013, 2015). == Lähteet == * http://www.scoresway.com/?sport=handball&page;=player&id;=3419 * http://cocks.fi/edustusjoukkue/pelaajat-6/ * http://cocks.fi/player/roni- syrjala/ Luokka:Suomalaiset käsipalloilijat Luokka:Vuonna 1995 syntyneet Luokka:Elävät henkilöt
Huaihua

Huaihua (, pinyin: Huáihuà Shì) on prefektuuritason kaupunki Kiinan Hunanin maakunnan länsiosassa. Kaupungin keskusta sijaitsee linnuntietä noin 300 kilometriä maakunnan pääkaupunki Changshasta länteen. Kaupungin väkiluku on 4,742 miljoonaa (2010) ja pinta-ala 27 564 neliökilometriä. Kaupunki rajoittuu pohjoisessa Xiangxin tujioiden ja miaojen autonomiseen prefektuuriin ja Zhangjiajien prefektuuritason kaupunkiin, koillisessa Changden, idässä Yiyangin, Loudin ja Shaoyangin, etelässä Guilinin ja Liuzhoun prefektuuritason kaupunkeihin. Lännessä naapurina ovat Qiandongnanin miaojen ja dongien autonominen perfektuuri ja Tongrenin prefektuuritason kaupunki. Piirikuntatasolla prefektuuri jakautuu 12 osaan seuraavasti: Kaupunkipiiri (1) * Hecheng Autonomiset piirikunnat (5) * Jingzhoun miaojen ja dongien autonominen piirikunta * Mayangin miaojen autonominen piirikunta * Tongdaon dongien autonominen piirikunta * Xinhuangin dongien autonominen piirikunta * Zhijiangin dongien autonominen piirikunta Piirikuntatason kaupunki (1) * Hongjiang Piirikunnat (5) * Chenxi * Huitong * Xupu * Yuanling * Zhongfang Seutu kuuluu vanhoihin kiinalaismaihin noin 2 500 vuoden ajan, sillä Zhou-dynastian myöhäisellä Kevättä ja syksyä -kaudella (770 eaa.- 476 eaa.) Chu-valtio laajeni etelään nykyisen Hunanin seuduille ja seudun hallintoa ryhdyttiin järjestelmään. Keskeisesti nykyistä prefektuuria vastaavalle alueelle perustettiin jo kaudella 476 eaa.-221 eaa. Qianzhongin kreivikunta. HuaiHua.JPG| Huaihua, Reiminnanlu-katu. Huaihua Municipal Building Near Huaihua College East Campus.jpg| Kaupungintalo. Huaihua Railway Station 01.jpg|Huaihuan rautatieasema. MaYang.JPG| Kuva kohti Mayangin miaojen autonomista piirikuntaa. Huaihua - panoramio.jpg|Mayangin miaojen autonomista piirikuntaa. Yaoli River in Hunan - 000154 - panoramio.jpg|Mayangin miaojen autonomista piirikuntaa. ==Lähteet== == Aiheesta muualla == *Huaihua City Information (erityisesti talouspainotus) (chinaknowledge.com) *China Postal Code: Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
Yongzhou

Yongzhou (, pinyin: Yŏngzhōu Shì) on prefektuuritason kaupunki Kiinan Hunanin maakunnan eteläosassa. Kaupungin keskusta sijaitsee linnuntietä noin 240 kilometriä maakunnan pääkaupunki Changshasta lounaaseen. Kaupungin väkiluku on 5,194 miljoonaa (2010) ja pinta-ala 22 255 neliökilometriä. Kaupunki rajoittuu pohjoisessa Shaoyangin ja Hengyangin, idässä Chenzhoun, etelässä Qingyuanin ja Hezhoun, sekä lännessä Guilinin prefektuuritason kaupunkiin. Piirikuntatasolla prefektuuri jakautuu kahteen kaupunkipiiriin, yhteen yaoille omistettuun autonomiseen piirikuntaan ja kahdeksaan piirikuntaan seuraavasti: Kaupunkipiirit (2) * Lengshuitan * Lingling Autonominen piirikunta (1) * Jianghua yaojen a. p. Piirikunnat (8) * Daoxian * Jiangyong * Lanshan * Ningyuan * Qiyang * Shuangpai * Xintian * Yong’an Kaupunki sijaitsee Xiangjoen (eli Xiangjiang, etelästä Dongtingjärveen laskeva Jangtsejoen sivujoki) varrella lähellä Xianjoen liittymäkohtaa siihen. Seutu tunnettiin nimellä Lingling ennen Sui-dynastian aikaa (581–618 jaa.). Linglingin piirikunta perustettiin jo Qin-dynastian vuosina (221 eaa.–206 eaa.) ja muutettiin myöhemmin Linlingin kreivikunnaksi. Sittemmin seutu on nimettiin uudelleen ja on tunnettu myös uudella nimellä Yongzhou. YongZhou.JPG|Yongzhou, kaupunki Xiangjoen varrella. 零陵楼.jpg|Lingling Pavilion. 86d5bac213fa9d080ff4775c.jpg|Daoxianin piirikuntaa. ==Lähteet== == Aiheesta muualla == *Yongzhou City Information (erityisesti talouspainotus) (chinaknowledge.com) *China Postal code Hunan Province (prefektuuri ja piirikuntataso) (youbianku.com) Luokka:Hunanin kaupungit Luokka:Hunanin prefektuurit
Kansainvälinen demokraattisten lakimiesten liitto

Kansainvälinen demokraattisten lakimiesten liitto (, IADL) on kansainvälinen poliittisesti vasemmistolaisten juristien järjestö. Se pyrkii seuraamaan erityisesti ihmisoikeuksia sekä poliittisia ja taloudellisia oikeuksia. IADL on saanut neuvoa-antavan jäsenen aseman Yhdistyneiden kansakuntien ECOSOCissa, Unescossa ja Unicefissa. Järjestö perustettiin Pariisissa vuonna 1946. Alussa järjestön puheenjohtajana toimi myöhemmin Nobelin rauhanpalkinnon voittanut René Cassin, mutta nopeasti kommunistit ottivat vallan järjestössä ja kylmän sodan aikana se toimi kommunistisena peitejärjestönä, jota myös KGB ohjasi.Richard Felix Staar (1991). Foreign policies of the Soviet Union. Hoover Institution Press, Stanford University. s. 80. ISBN 9780817991029 Korean sodan aikana IADL väitti, että Yhdysvallat oli käyttänyt biologisia aseita ja kiduttanut siviilejä. Yhdysvallat suuttui väitteistä ja onnistuneesti lobbasi Ranskan häätämään IADL:n päämajan Pariisista vuonna 1951. Rene Cassin oli jättänyt puheenjohtajuuden vuotta aiemmin. Vielä myöhemmin esimerkiksi vuonna 1990 Neuvostoliitto rahoitti järjestöä 100 000 Yhdysvaltojen dollarilla. Suomen Demokraattiset Lakimiehet, myöhemmin Oikeuspoliittinen yhdistys Demla, oli maatason jäsen järjestössä vuoteen 1990 asti. == Katso myös == * Maailman rauhanneuvosto * Maailman ammattiyhdistysten liitto * Demokraattisen nuorison maailmanliitto * Kansainvälinen sanomalehtimiesliitto * Naisten kansainvälinen demokraattinen liitto * Ylioppilaiden Kansainvälinen Unioni == Aiheesta muualla == * IADL:n viralliset nettisivut == Lähteet == Luokka:Kansainväliset poliittiset järjestöt Luokka:Neuvostoliiton peitejärjestöt
Oiva Viljanen

Jalo Oiva Antti Viljanen (myös O. J. A. Viljanen, 3. marraskuuta 1880 – 8. toukokuuta 1944) oli suomalainen arkkitehti, joka toimi myös ammattikoulutarkastajana. Hänen tunnetuimpia töitään ovat Porin kauppahalli sekä Hiekan taidemuseo Tampereella. Vuosina 1918–1923 Viljanen kuului Suomalaiseen väliaikaiseen taloudelliseen komiteaan, joka asetettiin valvomaan Venäjän vallankumouksen jälkeen maahan jäänyttä suomalaisten yritysten ja yksityishenkilöiden omaisuutta. Teollisuusneuvoksen arvonimi Viljaselle myönnettiin 1938. Viljanen oli myös vapaamuurari samassa Suomi Loosi 1:ssä kuin muun muassa Jean Sibelius. == Töitä == *Porin kauppahalli, 1927. *Aleksis Kiven katu 56, Helsinki, 1928. *Hiekan taidemuseo, Tampere, 1931. *Teljän ammattikoulu, Pori, 1938. *Villa Helleranta, Ulvila, 1939. *Kemin vanha ammattikoulu, 1939. == Lähteet == Luokka:Suomalaiset arkkitehdit Luokka:Suomalaiset vapaamuurarit Luokka:Vuonna 1880 syntyneet Luokka:Vuonna 1944 kuolleet
RN Generale Antonino Cascino

RN Generale Antonino Cascino () oli Italian kuninkaallisen laivaston Generali- luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 13. maaliskuuta 1920. Alus laskettiin vesille 18. maaliskuuta 1922 ja liitettiin laivastoon vielä samana vuonna 8. toukokuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Aluksen miehistö upotti aluksensa 9. syyskuuta 1943. ==Lähteet== * * === Viitteet === Luokka:Generali-luokan hävittäjät Luokka:Cantieri navali Odero Luokka:Italialaiset toisen maailmansodan torpedoveneet
RN Generale Antonio Chinotto

RN Generale Antonio Chinotto () oli Italian kuninkaallisen laivaston Generali- luokan hävittäjä toisessa maailmansodassa. == Valmistus == Alus tilattiin Sestri Ponentesta Cantieri navali Oderolta, missä köli laskettiin 20. marraskuuta 1919. Alus laskettiin vesille 7. elokuuta 1921 ja liitettiin laivastoon vielä samana vuonna 26. syyskuuta.Whitley, M. J. s. 179 == Palvelus == Alus luokiteltiin 1. lokakuuta 1929 torpedoveneeksi (). Alus upotettiin 28. maaliskuuta 1941. ==Lähteet== * * === Viitteet === Luokka:Generali-luokan hävittäjät Luokka:Cantieri navali Odero Luokka:Italialaiset toisen maailmansodan torpedoveneet